
Comisia pentru cultură, arte, mijloace de informare în masă

AVIZ

asupra propunerii legislative pentru modificarea şi completarea Legii nr.41 din 17 iunie 1994 privind organizarea şi funcţionarea Societăţii Române de Radiodifuziune şi a Societăţii Române de Televiziune



În conformitate cu prevederile art.86 din Regulamentul Camerei Deputaţilor, cu adresa nr. 100 din 23 iunie 1997, Comisia pentru drepturile omului, culte şi problemele minorităţilor naţionale a fost sesizată, de Biroul permanent al Camerei Deputaţilor, pentru avizare, cu propunerea legislativă pentru modificarea şi completarea Legii nr.41 din 17 iunie 1994 privind organizarea şi funcţionarea Societăţii Române de Radiodifuziune şi a Societăţii Române de Televiziune.



Comisia, în şedinţa din data de 3 septembrie 1997, a avizat favorabil propunerea legislativă.



Domnul deputat Marţian Dan a propus reformularea lit.d) din cuprinsul alin.2 al art.20 din Legea 41 din 17 iunie 1994, astfel:



- "realizatorii de programe din Societatea Română de Radiodifuziune şi Societatea Română de Televiziune desemnează în plen, din rândul lor, prin vot secret, candidaţii pentru câte două locuri".



Motivare: în Consiliul de administraţie este necesar să fie numite persoane, din interiorul celor două societăţi, cu înaltă competenţă profesională şi cu contribuţii notabile la realizarea programelor de radio şi televiziune şi care au autoritatea profesională de a face sugestii şi a oferi soluţii pentru luarea celor mai bune decizii în vederea orientării şi realizării programelor în conformitate cu funcţiile culturale, educative, estetice şi informative ce revin serviciilor publice de radio şi televiziune.



Acest amendament nu a obţinut majoritatea voturilor membrilor comisiei.

PREŞEDINTE,  

Marţian Dan 

